b'\n_START_ARTICLE_\nNorthrop\n_START_PARAGRAPH_\nNorthrop je bilo vodilno podjetje v ZDA, ki je izdelovalo letala. V svoji zgodovini je imelo kar nekaj nizkih udarcev, zato se je leta 1994 zdru\xc5\xbeilo s podjetjem Grumman in se danes imenuje Northrop Grumman. Danes je tretje najve\xc4\x8dje podjetje, ki se ukvarja z voja\xc5\xa1ko tehnologijo.\n_START_SECTION_\nZa\xc4\x8detek\n_START_PARAGRAPH_\nJack Northrop je po nekaj spodrsljajih odprl dru\xc5\xbebo Northrop. Za\xc4\x8del je v avgustu leta 1939. Bil je najve\xc4\x8dji konstruktor aerodinamike tedanjega \xc4\x8dasa. Konstruiral je krila za letalo Lockheed Vega in DC-3. Northrop si je prizadeval za napredek v aerodinamiki. Prizadevanja so bila na projektu\xc2\xa0\xc2\xbbflying wing\xc2\xab\xc2\xa0(lete\xc4\x8do krilo). Kmalu je projekt obrodil sadove z letalama B-35 in njegova reaktivna razli\xc4\x8dica B-49.\n_START_SECTION_\nPrvi dvoboj\n_START_PARAGRAPH_\nB-35 se je pomeril z letalom B-36 na ameri\xc5\xa1kem nate\xc4\x8daju za bombnika z velikim doletom. Med tema dvema letaloma ni bilo primerjave saj je B-35 imel 3x bolj\xc5\xa1o aerodinamiko. Toda takrat je bil Northrop \xc5\xa1e malo podjetje z malo izku\xc5\xa1njami. Edino letalo ki so ga izdelovali je bilo P-61 Black Widow, ki je bil zasnovan po letalu Lockheed P-31. Vseboval pa je Northropovo aerodinamiko. Bil je proizvoden v zelo odmerjenih koli\xc4\x8dinah. Stuart Symington je bil pripravljen uvesti letalo v redno proizvodno. Vendar je imel pogoj, ki ga Northrop ni mogel izvr\xc5\xa1iti. Zato se je z mislijo, da mu je spodletelo upokojil. Upokojil se je leta 1952.\n_START_SECTION_\nNapredek v razvoju letala\xc2\xa0\xc2\xbblete\xc4\x8do krilo\xc2\xab\n_START_PARAGRAPH_\nLetalo B-49 je dokazalo, da je\xc2\xa0\xc2\xbblete\xc4\x8do krilo\xc2\xab\xc2\xa0lahko \xc5\xa1e bolj aerodinami\xc4\x8dno in naprednej\xc5\xa1o. \xc4\x8ce bi katero od letal B-35 ali B-49 uvrstilo v nadaljnjo proizvodnjo, bi bila cela generacija letal B-36, B-47, B-52, in B-1 nepotrebna._NEWLINE_ZDA so se zaradi potrebe po tehnologiji\xc2\xa0\xc2\xbbstealth\xc2\xab\xc2\xa0odlo\xc4\x8dila, da se vrne k projektu. To se je zgodilo 30 let po propadu projekta B-35. Northrop je izdelal letalo B-2, ki ima razpon kril enak kot letalo B-35. Northrop je tik pred smrtjo dobil dovoljenje, da poka\xc5\xbee letalo javnosti. Do takrat je bil to zelo skrivnosten projekt.\n_START_SECTION_\nLahki prestreznik F-5\n_START_PARAGRAPH_\nNorthrop si je z lahkim prestreznikom F-5 \xc5\xa1e utrdil polo\xc5\xbeaj v proizvodnji voja\xc5\xa1ki letal. Vendar to letalo nikoli ni pri\xc5\xa1lo do izraza v ZDA. Vendar pa Northrop ni ostal praznih rok, ampak so dobili naro\xc4\x8dilo 1000 letal T-38. Kasneje je Northrop za\xc4\x8del izva\xc5\xbeati zmogljivej\xc5\xa1i verziji F-5A in F-5E. Kmalu je izva\xc5\xbeanje postalo njihovo primarno delo. V Northropu so jih izdelali 2700 v tridesetih dr\xc5\xbeavah. Izbolj\xc5\xa1ano verzijo F-5E tiger II pa so prodali dvajsetim dr\xc5\xbeavam._NEWLINE_V zgodnjih sedemdesetih razvil letalo P-530, ki je imelo dva motorja. Od F-5A in F-5E se je razlikoval po ve\xc4\x8djem doletu in ve\xc4\x8dji oboro\xc5\xbeitvi. Izvoz pa so usmerili v \xc5\xa0panijo, Avstralijo in Kanado._NEWLINE_Tudi doma je za\xc4\x8del \xc5\xbeeti uspehe. Z McDonnell-Douglas (McAir) so dobili naro\xc4\x8dilo za izdelavo prototipa YF-17. Nasproti mu je stalo letalo YF-16. Letali sta si bili tako podobni, da sta bili obe izbrani. Vendar so se odlo\xc4\x8dili da letalo YF-17 uporabljajo kot palubno letalo, saj je imelo dva motorja in je s tem doseglo vzletno hitrost zelo hitro. Kasneje se je to letalo poimenovalo F-18 Hornet._NEWLINE_Najpomembnej\xc5\xa1i izvozni letali pri Northropu sta bili P-530/F-18. Vendar si je Northrop prizadeval izbolj\xc5\xa1ati verzijo F-5E. Saj so bili mi\xc5\xa1ljenja, da bi lahko uspe\xc5\xa1no zamenjal sedanjo verzijo, ki je bila izvozno zelo uspe\xc5\xa1na. Najbolj se je za letalo zanimala dr\xc5\xbeava Taivan. Z Carterjevo administracijo so tudi prodali vse letala F-5G (predelana verzija F-5E, ki se imenuje tudi F-20 tigershark) tej dr\xc5\xbeavi. Nadomestil jih je F-16.\n_START_SECTION_\nVzponi in padci\n_START_PARAGRAPH_\nZ Reaganovo administracijo so pri\xc5\xa1li tudi zlati \xc4\x8dasi za Northrop. Podpisali so pogodbo za letala B-2, ki pa so morala biti izdelana v tajnosti. Prvo naj bi jih bilo naro\xc4\x8deno 135, vendar zaradi velike cene so to \xc5\xa1tevilo zmanj\xc5\xa1ali na 20. Bombnik B-2 ni nevidno letalo. Vendar je na radarski sliki tako majhno, da jo zazna \xc5\xa1ele nekaj kilometrov pred radarjem._NEWLINE_Najve\xc4\x8dji polom je do\xc5\xbeivelo letalo F-20 tigershark. Northrop ga je dolga leta posku\xc5\xa1al prodati kak\xc5\xa1ni dr\xc5\xbeavi, vendar neuspe\xc5\xa1no. Problem je bil tudi letalo F-16, ki je bilo zmogljivej\xc5\xa1e kot to letalo._NEWLINE_Northrop je danes zelo uspe\xc5\xa1no podjetje, vendar mu ni uspelo dobiti kak\xc5\xa1nega ve\xc4\x8djega projekta. Vnovi\xc4\x8d je izgubil na nate\xc4\x8daju za zamenjavo letala F-15. Northrop je predstavil letalo F-23, ki je izgubilo proti konkretnemu letalu F-22. \xc4\x8ceprav so nekateri menili, da je letalo F-23 bolj aerodinami\xc4\x8dno izpopolnjeno.\n_START_SECTION_\nZdru\xc5\xbeitev podjetja Northrop in Grumman\n_START_PARAGRAPH_\nDanes se je podjetje zdru\xc5\xbeeno s podjetjem Grumman. Podjetji sta se zdru\xc5\xbeili leta 1994. Obe podjetji sta se \xc5\xbee uveljavila pred zdru\xc5\xbeenjem. Podjetje Grumman je zaslovelo s proizvodnjo kupole Apollo. Northrop Grumman zaposluje 123,600 ljudi. Letni prihodek $30.7 miljard pa uvr\xc5\xa1\xc4\x8da podjetje na 67 mesto najbolj donosnih podjetij v ZDA leta 2005.'